Efter fire dage på Nordjyllands største fesitval er de fleste gæster rejst hjem fra Nibe her til morgen. Men mange af de medbragte ting er efterladt på den store teltplads. Alt lige fra nye telte til dyrt mærketøj. - Nogen gange så tænker jeg, hvor er den krise blevet af. Det er helt vildt, så mange ting som bliver efterladt, siger Jytte Jensen fra Nibe. Jytte Jensen er selv på genbrugstogt hvert år på teltpladsen. Hun kan nemlig godt bruge det, som mange af festivalgæsterne ser som affald. - Jeg finder ting til mine børnebørn og hunden. Desuden laver jeg en del genbrugskunst, så for mig er de efterladte ting brugbare. Men jeg synes det er noget svineri, siger Jytte Jensen, der bliver bakket op af Liselotte Christensen fra Vadum. - Først og fremmest er det noget svineri, og jeg synes også, at det er noget ubetænksomt. Festivalledelsen i Nibe forventer, at det vil tage omkring en måned at få ryddet op i Skalskoven.

Referat:
Efter fire dage med masser af musik og fest er Nibe Festival 2014 slut for denne gang. Tilbage på festivalens teltområde er nu kun en hel masse efterladte ting, som for nogen er noget svineri og for andre er fyldt med nye muligheder.